Съобщение за изработване на Подробен устройствен план – план за застрояване (ПУП-ПЗ) за поземлен имот с идентификатор 73496.13.5 по КК и КР на гр. Тутракан, местността „Колонисти”, като се определи територия от разновидност „предимно производствена зона”(Пп), с цел създаване на устройствена основа за изграждане на складови сгради за вторични суровини, площадки за изкупуване, събиране, приемане и временно съхранение на отпадъци от цветни и черни метали, излезли от употреба моторни превозни средства и строителни материали
СЪОБЩЕНИЕ 
по чл.5, ал.2 на Наредбата за условията и реда за извършване на ОВОС

Внесеният от възложителя Х. Христов проект на ПУП-ПЗ за поземлен имот с идентификатор 73496.13.5 по КК и КР на гр. Тутракан, местността „Колонисти”, разработването на устройствения план предвижда промяна предназначението на имот с площ 5, 001 дка и НТП: нива и отреждане на територията за „предимно производствена зона” (Пп).
В имота се предвиждат складови сгради и съоръжения, в т.ч. складове за вторични суровини, площадки за изкупуване, събиране, приемане и временно съхранение на отпадъци от цветни и черни метали, излезли от употреба моторни превозни средства и строителни материали.

Така заявеният устройствен план попада в обхвата на т. 9.1. „Подробни устройствени планове – планове за застрояване и парцеларни планове за елементите на техническата инфраструктура извън урбанизираните територии” от Приложение № 2 от Наредбата за условията и реда за извършване на екологична оценка на планове и програми - Наредбата за ЕО, приета с ПМС №139 (ДВ, бр.57/2004г. изм. и доп. ДВ, бр.12/2016г.) и на основание чл. 2, ал. 2, т. 1 от същата Наредба подлежи на процедура за преценяване на необходимостта от екологична оценка. 

2. ПУП-ПЗ очертава рамката  за развитие на инвестиционно предложение, което се отнася към обхвата на т. 11, буква „д” - съхраняване на метален скрап, включително скрап от моторни превозни средства от Приложение 2 към чл. 93, ал. 1, т. 1 и 2 от ЗООС. Съгласно чл. 93, ал. 1, т. 2 на ЗООС, инвестиционното предложение подлежи на процедура по преценяване на необходимостта от извършване оценка на въздействието върху околната среда.

Отчитайки предвижданията и обхвата на устройствения план и характера на инвестиционното предложение, РИОСВ – Русе счита за целесъобразно прилагането на разпоредбата на чл. 91, ал. 2 от Закона за опазване на околната среда и извършването само на една от оценките по реда на Глава шеста на ЗООС, която в случая да е процедурата по преценяване на необходимостта от ОВОС.

Съгласно чл.2, ал.1, т.1 от Наредбата за условията и реда за извършване на оценка за съвместимостта /ОС/ на планове, програми, проекти и инвестиционни предложения с предмета и целите на опазване на защитените зони (ДВ, бр. 73/11.09.2007г., изм. и доп. ДВ, бр. 94/2012г.), следва да се извърши процедура по преценяване на вероятната степен на въздействие върху защитените зони. 
Възложителят е уведомен за действията, които трябва да предприеме с писмо на РИОСВ – Русе с изх. № АО 4035/16.10.2017 г.
Копие на писмото е изпратено в Община Тутракан.
